**Ministru kabineta rīkojuma projekta “Par valsts nekustamo īpašumu nodošanu Valkas novada pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par valsts nekustamo īpašumu nodošanu Valkas novada pašvaldības īpašumā” (turpmāk – projekts) mērķis ir atļaut Iekšlietu ministrijai nodot bez atlīdzības Valkas novada pašvaldības īpašumā četrus nekustamos īpašumus Valkā, kas nav nepieciešami Iekšlietu ministrijai vai tās padotībā esošo iestāžu funkciju nodrošināšanai, lai tos izmantotu pašvaldības autonomo funkciju īstenošanai.Projekts stājas spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 42. panta pirmā daļa un 43. pants, likuma “Par pašvaldībām” 15. panta pirmās daļas 2. un 9. punkts. Valkas novada domes 2019. gada 27. decembra lēmums “Par nekustamā īpašuma Valkā, Raiņa ielā 25A, pārņemšanu īpašumā bez atlīdzības” (sēdes protokols Nr. 17, 14. §).Valkas novada domes 2020. gada 30. janvāra lēmums “Par grozījumiem Valkas novada domes 2019. gada 27. decembra lēmumā “Par nekustamā īpašuma Valkā, Raiņa ielā 25A, pārņemšanu īpašumā bez atlīdzības” (sēdes protokols Nr. 17, 14. §)” (sēdes protokols Nr. 2, 5. §).Valkas novada domes 2020. gada 30. janvāra lēmums “Par nekustamā īpašuma Valkā, Semināra ielā 1, pārņemšanu īpašumā bez atlīdzības” (sēdes protokols Nr. 2, 21. §).Valkas novada domes 2020. gada 27. februāra lēmums “Par nekustamā īpašuma – dzīvokļa Valkā, Friča Roziņa ielā 3-22 pārņemšanu īpašumā bez atlīdzības” (sēdes protokols Nr. 3, 7. §). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Valsts nekustamais īpašums (nekustamā īpašuma kadastra Nr. 9401 001 0945) – zemes vienība 0,1087 ha platībā (zemes vienības kadastra apzīmējums 9401 001 0945) un trīs būves – depo ēka (būves kadastra apzīmējums 9401 001 0945 001) ar kopējo platību 416,8 m² (galvenais lietošanas veids 1220 – biroja ēkas); depo ēka (būves kadastra apzīmējums 9401 001 0945 002) ar kopējo platību 297,1 m2 (galvenais lietošanas veids 1274 – citas, iepriekš neklasificētas, ēkas) un šķūnis (būves kadastra apzīmējums 9401 001 0945 003) ar kopējo platību 34,3 m2 (galvenais lietošanas veids 1274 – citas, iepriekš neklasificētas, ēkas) – Raiņa ielā 25A, Valkā, Valkas novadā, netiek izmantots Iekšlietu ministrijas iestāžu funkciju nodrošināšanai.

Īpašuma tiesības uz nekustamo īpašumu ir nostiprinātas Valkas pilsētas zemesgrāmatas nodalījumā Nr. 100000205164 Latvijas valstij Iekšlietu ministrijas personā.Saskaņā ar informāciju no Nekustamā īpašuma valsts kadastra informācijas sistēmas nekustamā īpašuma kadastrālā vērtība uz 2020. gada 1. janvāri ir 29 326 *euro*; zemes vienībai – 1281 *euro*; būvēm – 28 045 *euro*.Nekustamā īpašuma objekta ekspluatācija uzsākta 1925. gadā. Zemes vienībai noteiktais lietošanas mērķis: 0906 – valsts aizsardzības nozīmes objektu, drošības, policijas, ugunsdzēsības un glābšanas, robežsardzes un soda izciešanas iestāžu apbūve. Nekustamajam īpašumam zemesgrāmatas nodalījuma III daļas 1. iedaļā atzīmes veidā ir ierakstīti šādi apgrūtinājumi: * meliorācijas būvju un ierīču – pašteces kanalizācijas vada aizsargjosla;
* Puškina ielas sarkanā līnija;
* elektrisko tīklu 0,4 kV gaisvadu līnijas aizsargjosla;
* nekustamais īpašums atrodas Ziemeļvidzemes biosfēras rezervāta neitrālajā zonā;
* nekustamais īpašums atrodas Latvijas Republikas pierobežas joslā.

Saskaņā ar Kadastra informāciju par nekustamo īpašumu zemes vienībai ir noteikti šādi apgrūtinājumi: - ekspluatācijas aizsargjoslas teritorija ap elektrisko tīklu sadales iekārtu – 0,0005 ha platībā;- ekspluatācijas aizsargjoslas teritorija gar pašteces kanalizācijas vadu – 0,0187 ha platībā; - ekspluatācijas aizsargjoslas teritorija ap ūdensvadu, kas atrodas līdz 2 metru dziļumam - 0,0039 ha platībā;- biosfēras rezervāta neitrālās zonas teritorija – 0,0112 ha platībā; - ekspluatācijas aizsargjoslas teritorija gar pašteces kanalizācijas vadu – 0,003 ha platībā;- ekspluatācijas aizsargjoslas teritorija gar elektrisko tīklu kabeļu līniju – 0,0013 ha platībā;- ekspluatācijas aizsargjoslas teritorija gar pazemes siltumvadu, siltumapgādes iekārtu un būvi – 0,0092 ha platībā;- ekspluatācijas aizsargjoslas teritorija gar elektronisko sakaru tīklu gaisvadu līniju – 0,0009 ha platībā;- ekspluatācijas aizsargjoslas teritorija gar elektronisko sakaru tīklu gaisvadu līniju – 0,0001 ha platībā;- ekspluatācijas aizsargjoslas teritorija gar ielu vai ceļu – sarkanā līnija – 0,0038 ha platībā;- biosfēras rezervāta neitrālās zonas teritorija – 0,1087 ha. Būvē – depo ēkā (būves kadastra apzīmējums 9401 001 0945 001) ir uzstādīta valsts agrīnās brīdināšanas sistēmas trauksmes sirēna, kuras darbības nodrošināšanai un manuālai iedarbināšanas nepieciešama piekļuves nodrošināšana Iekšlietu ministrijas Informācijas centra un Valsts ugunsdzēsības un glābšanas dienesta amatpersonām. Saskaņā ar Ministru kabineta 2017. gada 8. augusta noteikumu Nr. 440 “Valsts agrīnās brīdināšanas sistēmas izveidošanas, darbības un finansēšanas kārtība” 6. punktu Iekšlietu ministrijas Informācijas centrs nodrošina trauksmes sirēnu un trauksmes sirēnu centrālās vadības pults darbību.2. Valsts nekustamais īpašums (nekustamā īpašuma kadastra Nr. 9401 001 0944) – zemes vienība 0,0634 ha platībā (zemes vienības kadastra apzīmējums 9401 001 0944) un būve - nojume (būves kadastra apzīmējums 9401 001 0944 001) ar kopējo platību 53,7 m2 (galvenais lietošanas veids 1274 – citas, iepriekš neklasificētas, ēkas) – Raiņa ielā 27, Valkā, Valkas novadā, netiek izmantots Iekšlietu ministrijas iestāžu funkciju nodrošināšanai.Īpašuma tiesības uz nekustamo īpašumu ir nostiprinātas Valkas pilsētas zemesgrāmatas nodalījumā Nr. 100000205174 Latvijas valstij Iekšlietu ministrijas personā.Saskaņā ar informāciju no Nekustamā īpašuma valsts kadastra informācijas sistēmas nekustamā īpašuma kadastrālā vērtība uz 2020. gada 1. janvāri ir 1555 *euro*; zemes vienībai – 1211 *euro*; būvei – 344 *euro*.Nekustamā īpašuma objekta ekspluatācija uzsākta 2012. gadā. Zemes vienībai noteiktais lietošanas mērķis: 0701 – vienstāva un divstāvu daudzdzīvokļu māju apbūve. Nekustamajam īpašumam zemesgrāmatas nodalījuma III daļas 1. iedaļā atzīmes veidā ir ierakstīti šādi apgrūtinājumi: * apakšzemes kabeļu sakaru līnijas aizsargjosla;
* elektrisko tīklu kabeļu līnijas aizsargjosla;
* nekustamais īpašums atrodas Ziemeļvidzemes biosfēras rezervāta neitrālajā zonā;
* nekustamais īpašums atrodas Latvijas Republikas pierobežas joslā.

Saskaņā ar Kadastra informāciju par nekustamo īpašumu zemes vienībai ir noteikti šādi apgrūtinājumi: - aizsargjoslas teritorija gar pazemes elektronisko sakaru tīklu līnijām un kabeļu kanalizāciju – 0,003 ha platībā;- ekspluatācijas aizsargjoslas teritorija gar elektrisko tīklu kabeļu līniju – 0,003 ha platībā; - biosfēras rezervāta neitrālās zonas teritorija – 0,0634 ha platībā.Saskaņā ar 2015. gada 23. oktobra nomas līgumu Nr. 2015/109-Nom (turpmāk – nomas līgums) nekustamie īpašumi Raiņa ielā 25A, Valkā, Valkas novadā un Raiņa ielā 27, Valkā, Valkas novadā, iznomāti Valkas novada domei līdz 2027. gada 31. oktobrim. Nomas līgums nav ierakstīts zemesgrāmatā. Saskaņā ar nomas līguma 7.1. apakšpunktu pusēm rakstiski vienojoties, nomas līgums var tikt izbeigts pirms noteiktā līguma termiņa jebkurā laikā. Valkas novada dome 2018. gada 27. decembra vēstulē Nr. 3-9/18/1592 “Par nekustamo īpašumu Raiņa ielā 25A, Valka, Valkas novads” lūdza Iekšlietu ministrijai izskatīt iespēju nodot pašvaldības īpašumā bez atlīdzības nekustamo īpašumu, jo tas nepieciešams likuma “Par pašvaldībām” 15. panta pirmās daļas 2. punktā noteiktās funkcijas nodrošināšanai, turklāt Valkas novada dome jau šobrīd to nomā Valkas novada domes Īpašumu apsaimniekošanas nodaļas vajadzībām.Nodrošinājuma valsts aģentūra 2019. gada 6. decembra vēstulē Nr. 1.2.1.4-01/2487 “Par nekustamā īpašuma pārņemšanu” lūdza iesniegt Valkas novada domes lēmumu par nekustamā īpašuma Raiņa ielā 25A, Valka, Valkas novadā, pārņemšanu.2019. gada 27. decembrī pieņemts Valkas novada domes sēdes lēmums (sēdes protokols Nr. 17, 14. §) pārņemt bez atlīdzības Valkas novada domes īpašumā nekustamo īpašumu Raiņa ielā 25A, Valkā, Valkas novadā. Nekustamais īpašums nepieciešams Valkas novada domes autonomo funkciju īstenošanai saskaņā ar likuma “Par pašvaldībām” 15.panta pirmās daļas 2. punktu – gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana; atkritumu savākšanas un izvešanas kontrole; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana) – izpildei. Saskaņā ar nomas līgumu Valkas novada dome nomā arī nekustamo īpašumu Raiņa 27, Valkā, Valkas novadā. Minētie nekustamie īpašumi savā starpā robežojas un tiek apsaimniekoti kā vienots nekustamā īpašuma objekts. Ņemot vēra iepriekš minēto Valkas novada dome grozīja 2019. gada 27. decembra Valkas novada domes lēmumu, to papildinot ar lūgumu nodot pašvaldības īpašumā bez atlīdzības arī nekustamo īpašumu Raiņa ielā 27, Valkā, Valkas novada (Valkas novada domes 2020. gada 30. janvāra lēmums “Par grozījumiem Valkas novada domes 2019. gada 27. decembra lēmumā “Par nekustamā īpašuma Valkā, Raiņa ielā 25A, pārņemšanu īpašumā bez atlīdzības” (sēdes protokols Nr. 17, 14. §)” (sēdes protokols Nr. 2, 5. §).Šobrīd minētie nekustamie īpašumi tiek nomāti pašvaldības vajadzībām. Ēkā (būves kadastra apzīmējums 9401 001 0945 001) Raiņa ielā 25A, Valkā, atrodas Valkas novada domes Pilsētas teritorijas apsaimniekošanas nodaļas darba kabineti, palīgēkās izvietota nepieciešamā tehnika ielu, trotuāru, laukumu, publisko zaļo teritoriju sakopšanai un uzturēšanai. Valkas novada dome arī turpmāk plāno izmantot minētos nekustamos īpašumus pašvaldības vajadzībām. Zemes vienībām (atrodas publiskās apbūves teritorijā) atļautā izmantošana atbilstoši Valkas novada domes saistošajiem noteikumiem Nr. 21 “Valkas novada teritorijas plānojuma (no 2017. gada) grafiskā daļa un Teritorijas izmantošanas un apbūves noteikumi” (apstiprināts ar Valkas novada domes 2016. gada 29. decembra sēdes lēmumu izraksts Nr. 15, 6. §), publicēts laikrakstā “Latvijas Vēstnesis” 2017. gada 17. janvārī). 1. Valsts nekustamais īpašums (nekustamā īpašuma kadastra Nr. 9401 001 0624) – zemes vienība 0,0928 ha platībā (zemes vienības kadastra apzīmējums 9401 001 0624) un divas būves – robežpārejas punkts (būves kadastra apzīmējums 9401 001 0624 001) ar kopējo platību 80,1 m2 (galvenais lietošanas veids 1220 – biroja ēkas) un nojume (būves kadastra apzīmējums 9401 001 0624 002) ar kopējo platību 126,00 m2 (galvenais lietošanas veids 1274 – citas, iepriekš neklasificētas, ēkas) – Semināra ielā 1, Valkā, Valkas novadā, netiek izmantots Iekšlietu ministrijas iestāžu funkciju nodrošināšanai. Iepriekš nekustamo īpašumu izmantoja Valsts robežsardze.

Saskaņā ar Civillikuma 857. panta pirmo daļu blakus lieta iegūst piederuma raksturu, ja viņas uzdevums ir kalpot galvenajai un viņa ir pastāvīgi ar to saistīta un atbilst šim uzdevumam ar savām dabiskām īpašībām. Savukārt Civillikuma 853. pants noteic, ka visas tiesiskās attiecības, kas zīmējas uz galveno lietu, pašas par sevi attiecas arī uz tās blakus lietām, kādēļ, atsavinot galveno lietu, pie tās piederīga blakus lieta šaubu gadījumā atzīstama par atsavinātu kopā ar to, ja vien nav tieši noteikts pretējais, līdz ar to projekts paredz valsts nekustamo īpašumu (nekustamā īpašuma kadastra numurs 9401 001 0624) atsavināt kopā ar nekustamā īpašuma piederumiem (blakus lietām).Saskaņā ar Civillikuma 853. pantu kopā ar nekustamo īpašumu (nekustamā īpašuma kadastra numurs 9401 001 0624) tiks atsavināts arī tā piederums (blakus lieta) – Iekšlietu ministrijas valdījumā un Nodrošinājuma valsts aģentūras bilancē esošā būve – nojume (būves kadastra apzīmējums 9401 001 0624 002), kas nav ierakstīta zemesgrāmatā, taču ir nesaraujami saistīta ar minēto valsts nekustamo īpašumu.Īpašuma tiesības uz nekustamo īpašumu (zemes vienību 0,0928 ha platībā (zemes vienības kadastra apzīmējums 9401 001 0624) un būvi (būves kadastra apzīmējums 9401 001 0624 001)) ir nostiprinātas Valkas pilsētas zemesgrāmatas nodalījumā Nr. 320 Latvijas valstij Iekšlietu ministrijas personā.Saskaņā ar informāciju no Nekustamā īpašuma valsts kadastra informācijas sistēmas nekustamā īpašuma kadastrālā vērtība uz 2020. gada 1. janvāri ir 6329 *euro*; zemes vienībai – 1496 *euro*; būvēm – 4833 *euro*.Nekustamā īpašuma objekta ekspluatācija uzsākta 1998. gadā. Zemes vienībai noteiktais lietošanas mērķis: 0906 – valsts aizsardzības nozīmes objektu, drošības, policijas, ugunsdzēsības un glābšanas, robežsardzes un soda izciešanas iestāžu apbūve. Nekustamajam īpašumam zemesgrāmatas nodalījuma III daļas 1. iedaļā atzīmes veidā ir ierakstīti šādi apgrūtinājumi: * Varžupītes 20 m aizsargjosla;
* apakšzemes kabeļu sakaru līnijas aizsargjosla.

Saskaņā ar Kadastra informāciju par nekustamo īpašumu zemes vienībai ir noteikti šādi apgrūtinājumi: - ekspluatācijas aizsargjoslas teritorija gar ielu vai ceļu-sarkanā līnija – 0,0212 ha platībā;- ekspluatācijas aizsargjoslas teritorija gar kanalizācijas spiedvadu, kas atrodas līdz 2 metru dziļumam – 0,0078 ha platībā; - ekspluatācijas aizsargjoslas teritorija gar elektrisko tīklu kabeļu līniju – 0,0022 ha platībā; - ekspluatācijas aizsargjoslas teritorija gar elektrisko tīklu kabeļu līniju – 0,0083 ha platībā.Valkas novada domes 2020. gada 30. janvāra sēdes protokolā Nr. 2, 21. § norādīts, ka kopā ar Valgas pagasta pašvaldību strādā pie kopīga abu pilsētu centra izveides. Valkas novada pašvaldība ir iecerējusi bijušo robežkontroles posteni izveidot kā tūrisma objektu un iekļaut apskates objektu sastāvā. 2020. gada 30. janvārī Valkas novada dome nolēma lūgt nodot bez atlīdzības Valkas novada domes īpašumā valsts nekustamo īpašumu Semināra ielā 1, Valkā, Valkas novadā. Nekustamais īpašums nepieciešams Valkas novada domes autonomo funkciju īstenošanai likuma “Par pašvaldībām” 15. panta pirmās daļas 2. punkta izpildei. 4. Valsts nekustamais īpašums (nekustamā īpašuma kadastra Nr. 9401 900 0915) – dzīvoklis Nr. 22 (telpu grupas kadastra apzīmējums 9401 008 0431 011 022) ar kopējo platību 52,8 m2 (galvenais lietošanas veids 1122 – triju vai vairāku dzīvokļu mājas dzīvojamo telpu grupa) un pie dzīvokļa īpašuma piederošās kopīpašuma 528/14893 domājamās daļas no būves (būves kadastra apzīmējums 9401 008 0431 011) – Friča Roziņa ielā 3, Valkā, Valkas novadā, netiek izmantots Iekšlietu ministrijas iestāžu funkciju nodrošināšanai.Īpašuma tiesības uz nekustamo īpašumu ir nostiprinātas Valkas pilsētas zemesgrāmatas nodalījumā Nr. 375-22 Latvijas valstij Iekšlietu ministrijas personā.Saskaņā ar informāciju no Nekustamā īpašuma valsts kadastra informācijas sistēmas nekustamā īpašuma kadastrālā vērtība uz 2020. gada 1. janvāri ir 4790 *euro.*Nekustamais īpašums nav iznomāts.Iekšlietu ministrija 2020. gada 30. janvāra vēstulē Nr. 1-89/245 “Par nekustamā īpašuma pārdošanu” piedāvāja Valkas novada pašvaldībai pārņemt valsts nekustamo īpašumu Friča Roziņa ielā 3 – 22, Valkā, Valkas novadā.Valkas novada dome ar 2020. gada 27. februāra lēmumu (prot. Nr. 3, 7. §) „Par nekustamā īpašuma – dzīvokļa Valkā, Friča Roziņa ielā 3-22 pārņemšanu īpašumā bez atlīdzības” ir pieņēmusi lēmumu pārņemt Valkas novada domes īpašumā nekustamo īpašumu – dzīvokli Friča Roziņa ielā 3 – 22, Valkā, Valkas novadā (nekustama īpašuma kadastra Nr. 9401 900 0915) ar kopējo platību 52,8 m2 un pie dzīvokļa īpašuma piederošo kopīpašuma 528/14893 domājamo daļu no būves (būves kadastra apzīmējums 9401 008 0431 011) – Friča Roziņa ielā 3, Valkā, Valkas novadā. Būve (būves kadastra apzīmējums 9401 008 0431 011) saistīta ar zemes vienību (zemes vienības kadastra apzīmējums 9401 008 0431), kas ir nekustamā īpašuma (kadastra Nr. 9401 008 0431) – Ausekļa ielā 30, Valkā, Valkas novadā, sastāvā (īpašuma tiesības nostiprinātas Valkas pilsētas zemesgrāmatas nodalījumā Nr. 257 uz Valkas novada domes vārda).Nekustamais īpašums nepieciešams Valkas novada domes autonomo funkciju īstenošanai likuma “Par pašvaldībām” 15. panta pirmās daļas 9. punkta izpildei – sniegt palīdzību iedzīvotājiem dzīvokļa jautājumu risināšanā. Projekts paredz Iekšlietu ministrijai nodot bez atlīdzības Valkas novada pašvaldības īpašumā iepriekš minētos valsts nekustamos īpašumus. Projekts paredz Valkas novada pašvaldībai:1. nekustamos īpašumus bez atlīdzības nodot valstij, ja tie vairs netiek izmantoti pašvaldības autonomo funkciju īstenošanai;
2. nostiprinot zemesgrāmatā īpašuma tiesības uz nekustamajiem īpašumiem, norādīt, ka īpašuma tiesības nostiprinātas uz laiku, kamēr Valkas novada pašvaldība nodrošina projektā minēto pašvaldības autonomo funkciju īstenošanu, kā arī ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.

Saskaņā ar Publiskas personas mantas atsavināšanas likuma 4. panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Ministru kabineta 2011.gada 1. februāra noteikumu Nr.109 “Kārtība, kādā atsavināma publiskas personas manta” 12. punkts nosaka, ka, lai noskaidrotu, vai atsavināmais valsts nekustamais īpašums nav nepieciešams citai valsts iestādei funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt Publiskas personas mantas atsavināšanas likumā noteiktajā kārtībā. Projekts attiecas uz publiskās pārvaldes politiku. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija un Nodrošinājuma valsts aģentūra. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valkas novada pašvaldība un tās iedzīvotāji. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums neietekmē tautsaimniecību, valsts saimniecības nozari un nemaina administratīvo slogu. |
| 3. | Administratīvo izmaksu monetārs novērtējums | Projekta tiesiskais regulējums neietekmē administratīvo slogu. |
| 4. | Atbilstības izmaksu monetārs novērtējums | Rīkojuma projekta tiesiskais regulējums atbilstības izmaksas nerada. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020 | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 5 002 | Nav precīzi aprēķināms | 5 002 | -2 559 | 5 002 | -2 559 | -2 559 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 5 002 | Nav precīzi aprēķināms | 5 002 | -2 559 | 5 002 | -2 559 | -2 559 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 5 002 | Nav precīzi aprēķināms | 5 002 | -5 002 | 5 002 | -5 002 | -5 002 |
| 2.1. valsts pamatbudžets | 5 002 | Nav precīzi aprēķināms | 5 002 | -5 002 | 5 002 | -5 002 | -5 002 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | Nav precīzi aprēķināms | 0 | 2 443 | 0 | 2 443 | 2 443 |
| 3.1. valsts pamatbudžets | 0 | Nav precīzi aprēķināms |  | 2 443 | 0 | 2 443 | 2 443 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | X | Nav precīzi aprēķināms | X | 2 443 | X | 2 443 | 2 443 |
| 5.1. valsts pamatbudžets | Nav precīzi aprēķināms | 2 443 | 2 443 | 2 443 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nekustamo īpašumu uzturēšanai saskaņā ar likumu “Par valsts budžetu 2020.gadam” Nodrošinājuma valsts aģentūrai budžeta apakšprogrammā 40.02.00 “Nekustamais īpašums un centralizētais iepirkums” plānoti ieņēmumi 5 002 *euro* apmērā, tai skaitā ieņēmumi no maksas pakalpojumiem un citi pašu ieņēmumi 2 559 *euro* apmērā, un attiecīgie izdevumi:- Semināra ielā 1, Valkā, Valkas novadā, plānoti izdevumi 4022 *euro* apmērā, tai skaitā par ūdensapgādi un kanalizāciju 22 *euro*, par elektroenerģiju 1239 *euro*, par atkritumu savākšanu un izvešanu 42 *euro*, par apsardzi 653 *euro,* par telpu un teritorijas uzkopšanu 2012 *euro* un citi izdevumi 54 *euro* apmērā;- Raiņa ielā 25A, Valkā, Valkas novadā 2020.gadā un turpmāk tika plānoti ieņēmumi 2559  *euro* apmērā (ieņēmumi no nomas līguma attiecināmi arī uz nekustamo īpašumu Raiņa ielā 27, Valkā, Valkas novadā) saskaņā ar 2015.gada 23.oktobrī noslēgto nomas līgumu Nr. 2015/109-nom ar Valkas novada domi, savukārt izdevumi plānoti 43 *euro* apmērā, tai skaitā 19 *euro* nekustamā īpašuma nodokļa nomaksai un 24 *euro* iekārtu, inventāra un aparatūras remontiem, tehniskai apkopšanai;- Raiņa ielā 27, Valkā, Valkas novadā plānoti izdevumi nekustamā īpašuma nodokļa nomaksai 18 *euro* apmērā;- Friča Roziņa ielā 3, Valkā, Valkas novadā plānoti izdevumi 919 *euro* apmērā, tai skaitā, par siltumenerģiju 575 *euro*, par elektroenerģiju 46 *euro*, par nekustamā īpašuma uzturēšanu 284 *euro* un par nekustamā īpašuma nodokli 14 *euro*. Ņemot vērā, ka nekustamie īpašumi tiks nodoti Valkas novada pašvaldībai, netiek plānoti ieņēmumi no maksas pakalpojumiem un citi pašu ieņēmumi 2 559 *euro* apmērā, jo nomas līgums tiks pārtraukts un ieņēmumi no 2021.gada samazināsies. Finanšu līdzekļu ekonomija no izdevumiem par nekustamā īpašuma uzturēšanu pēc tā nodošanas tiks izlietota citu nekustamo īpašumu apsaimniekošanai nepieciešamo izdevumu segšanai.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija |  Projekta īstenošanai papildu finanšu līdzekļi nav nepieciešami.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama to tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Tā kā projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota. Projekts un tā anotācija pēc izsludināšanas Valsts sekretāru sanāksmē būs publiski pieejams Ministru kabineta tīmekļvietnes sadaļā – Tiesību aktu projekti. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrija, Nodrošinājuma valsts aģentūra un Valkas novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valkas novada pašvaldība veiks visas ar nekustamo īpašumu ierakstīšanu zemesgrāmatā saistītas darbības, un visus izdevumus segs no sava budžeta līdzekļiem. |
| 3. | Cita informācija | Nav. |

Iekšlietu ministrs Sandis Ģirģens

Vīza: Valsts sekretārs Dimitrijs Trofimovs

Šoldre 67829062

zanna.soldre@agentura.iem.gov.lv

Avotiņš 67219136

gatis.avotins@agentura.iem.gov.lv